Case ID: 1188031
Sentence 0: İŞİN HALLARİ Birinci instansiya məhkəməsinin hökmünə əsasən, Təqsirləndirilən şəxs 2019-cu ilin iyun ayının əvvəllərində yabanı halda bitmiş çətənə bitkisinin toxumlarını qanunsuz olaraq plastik materialdan olan kiçik ölçülü qablarda əkib yetişdirmiş, həmin bitkilər şitil halına gəldikdən sonra isə cinayət əməlini davam etdirməklə Zaqatala rayonunun Aşağı Tala kəndi ərazisindəki “Muxax Qobular” adlanan sahədə yerləşən, Zaqatala rayon Aşağı Tala bələdiyyəsinin mülkiyyətində olan eni 4, uzunluğu 5 metr ölçüdə torpaq sahəsini qanunla müəyyən edilmiş mülkiyyət, istifadə və ya icarə hüququ olmadan özbaşına tutaraq, qanunsuz olaraq tərkibində narkotik maddələr olan, külli miqdar hesab edilən 43 ədəd çətənə bitkisinin şitillərini həmin torpaq sahəsində əkərək aqrotexniki qaydada qulluq göstərib diblərinə üzvi gübrə hesab olunan peyin verməklə, diblərini yumşaltmaqla və su verməklə yetişdirib kultivasiya etmiş, xx xxxx 2019-cu il tarixdə, saat 18:30 radələrində Zaqatala Rayon Polis Şöbəsinin əməkdaşları tərəfindən həmin sahəyə baxış keçirilərkən oradan külli miqdarda, yəni qırx üç ədəd narkotik tərkibli çətənə (kannabis) bitkiləri aşkar edilərək götürülmüşdür.